ANEXA nr.1 la H.C.L. nr._______/___________

STATUTUL ASOCIAȚIEI DE DEZVOLTARE INTERCOMUNITARĂ ZONA METROPOLITANĂ MORENI

CAPITOLUL 1. DEFINIREA ȘI DELIMITAREA ZONEI METROPOLITANE. VOINȚA DE ASOCIERE, SCOPUL ȘI OBIECTIVELE ASOCIAȚIEI.

ART.1.  DEFINIREA ZONEI METROPOLITANE ”ASOCIAȚIA DE DEZVOLTARE INTERCOMUNITARĂ ZONA METROPOLITANĂ MORENI”
 Asociația de Dezvoltare Intercomunitară Zona Metropolitană Moreni (cu acronimul ADI-ZMM)  se înființează în baza Legii nr. 246/2022 privind zonele metropolitane, O.G. nr. 26/2000 coroborată cu dispozițiile O.U.G. nr. 57/2019 privind Codul administrativ. 
 Asociația de Dezvoltare Intercomunitară  Zona Metropolitană Moreni se definește ca fiind asociația de dezvoltare intercomunitară constituită pe bază de parteneriat între municipiul MORENI și unități administrativ-teritoriale aflate în teritoriul metropolitan delimitat conform Legii nr. 246/2022, anexa 1.
ART.2. DELIMITAREA ZONEI METROPOLITANE MORENI 
Teritoriul metropolitan al ADI-ZMM, astfel cum este reglementat de art. 5 lit. c) și Anexa nr. 1 din Legea nr. 246/2022 este format din prima coroana urbană, după cum urmează: 
[bookmark: _Hlk114045927] 1.  UNITĂȚI ADMINISTRATIV-TERITORIALE:
 1.1  U.A.T. Moreni , cu sediul in Municipiul Moreni, str .A.I.Cuza nr.15 prin reprezentantul de drept Dnl Primar DINU CONSTANTIN , cetatean roman, domiciliat în Municipiul Moreni , CNP 1600709151775 CI, SERIA DD emisa la data de 24.07.2014 de SPCLEP Moreni  valabilă până la data de ............

 1.2  -U.A.T.GURA OCNITEI , cu sediul in Comuna GURA OCNITEI ,Str. ..................nr........
prin reprezentantul de drept dnl Primar ..................................................., domiciliat în .............., CETATEAN ROMAN , CNP ........................... CI....... , SERIA ...........emisa la data de ......... de  ............, valabilă până la data de ............

1.3   -U.A.T I.L.CARAGIALE, cu sediul in Comuna I.L.Caragiale, str .............         nr........., prin reprezentantul de drept Dnl Primar ................................................., cetatean roman, cetatean roman, domiciliat în .............., CNP ........................... CI....... , SERIA ...........emisa la data de ......... de  ............, valabilă până la data de ............

1.4   -U.A.T.OCNITA , cu sediul in Comuna Ocnita  ,str .............nr.........
prin reprezentantul de drept Dnl Primar ................................................., cetatean roman, domiciliat în .............., CNP ........................... CI....... , SERIA ...........emisa la data de ......... de  ............, valabilă până la data de ............
1.5  - UAT IEDERA , cu sediul in Comuna IEDERA,  str .............nr........., prin reprezentantul de drept Dnl Primar ................................................., cetatean roman, domiciliat în .............., CNP ........................... CI....... , SERIA ...........emisa la data de ......... de  ............, valabilă până la data de ............. 
ART.3. EXPRIMAREA VOINȚEI DE ASOCIERE
Noi, reprezentanții unităților administrativ-teritoriale menționate la art. 2, ca urmare a înțelegerii intervenite pentru înființarea ADI-ZMM,
a) considerând că formatul instituțional al conlucrării intercomunale și interorășenești este determinat de crearea unui spațiu urbanistic comun al unităților administrativ-teritoriale și de promovarea colaborării dintre acestea;
b) considerând ca fiind determinantă, în planul dezvoltării locale, asocierea colectivităților și autorităților teritoriale în probleme precum dezvoltarea economică și investițională zonală, urbană și rurală, protecția mediului înconjurător, ameliorarea și dezvoltarea infrastructurii, precum și a serviciilor oferite cetățenilor în vederea creșterii bunăstării acestora și a prosperității unităților administrative membre ale ADI-ZMM
c) considerând că rezultatele asocierii vor deveni subiecte de derulare a unor acorduri și înțelegeri viitoare în domenii economice, sociale și administrative, precum și în alte domenii specifice de parteneriat și colaborare,
d) considerând că prin prezenta asociere se va asigura participarea colectivităților și autorităților locale ale membrilor la realizarea dezvoltării durabile a unităților administrativ-teritoriale, precum și a zonei in domenii comune de interes;
e) considerând că asocierea este de natură să permită o mai bună îndeplinire a misiunii părților semnatare și că aceasta poate să contribuie la dezvoltarea coerentă și durabilă a ariei teritoriale urbane și a celei rurale integrate din proximitatea municipiului Moreni. 
f) decise fiind să favorizeze această asociere și să contribuie astfel la progresul economico-social al localităților și unităților administrativ-teritoriale semnatare, precum și la coeziunea economică și socială care unește populația acestora,
g) luând în considerare oportunitatea de atragere de fonduri comunitare, naționale, europene și de orice altă natură, a fondurilor nerambursabile,

am hotărât, în conformitate cu prevederile O.G. nr. 26/2000 cu privire la asociații și fundații, cu modificările și completările aduse de Legea nr. 246 din 18 iulie 2005, și în deplină concordanță cu prevederile O.U.G. 57/2019 privind Codul administrativ, cu modificările și completările ulterioare și ale Legii nr. 246/2022 privind zonele metropolitane, constituirea Asociației de Dezvoltare Intercomunitară Zona Metropolitană Moreni, care să promoveze interesele noastre comune.

ART.4. MISIUNEA, SCOPUL ȘI OBIECTIVELE ASOCIAȚIEI DE DEZVOLTARE INTERCOMUNITARĂ  ZONA METROPOLITANĂ MORENI

Misiunea
Asocierea are ca misiune stimularea și sprijinirea creșterii prosperității zonei și a bunăstării cetățenilor acesteia, dezvoltarea coerentă și durabilă a ariei teritoriale urbane și a celei rurale integrate din proximitatea municipiului Moreni -  cu respectarea principiilor autonomiei locale, cooperării și parteneriatului.  
Scopul asocierii
Scopul asocierii este dezvoltarea durabilă și coerentă a Zonei Metropolitane Moreni prin realizarea unor proiecte de dezvoltare de interes zonal sau regional, prin furnizarea în comun a unor servicii publice și prin dezvoltarea infrastructurilor și a obiectivelor de dezvoltare de interes comun. 
Obiectivele asocierii 
1. obiective generale 
2. obiective proprii
3. activități enumerate exemplificativ, fără a se rezuma la acestea, pentru îndeplinirea scopului și punerea în aplicare a art. 10 din prezentul Statut.

1. Obiectivele generale sunt: 
a) reducerea disparităților economice, sociale și regionale prin consolidarea legăturilor urban-rural și centru-periferie;
b) creșterea competitivității economice și capacitatea zonei metropolitane de a prospera într-o economie globală;
c) creșterea coerenței actului administrativ și asigurarea unei mai bune guvernări locale;
d) asigurarea și îmbunătățirea accesului tuturor cetățenilor la servicii de interes general. 
2. Obiectivele proprii ale Asociației de Dezvoltare Intercomunitară  Zona Metropolitană Moreni, cu caracter specific sunt: 
a) asigurarea unei planificări teritoriale integrate și durabile;
b) dezvoltarea infrastructurilor și a obiectivelor de dezvoltare de interes comun care să asigure mobilitatea în cadrul zonei metropolitane;
c) îmbunătățirea, modernizarea și dezvoltarea infrastructurii tehnico-edilitare;
d) dezvoltarea infrastructurii educaționale și de sănătate;
e) modernizarea, dezvoltarea, interconectarea și creșterea eficienței serviciilor publice;
f) furnizarea în comun a unor servicii publice de interes local;
g) dezvoltarea integrată și durabilă a teritoriului tuturor unităților administrativ-teritoriale care compun zona metropolitană;
h) dezvoltarea economică integrată și creșterea competitivității economice;
i) dezvoltarea resurselor umane și a capitalului uman, creșterea ratei de ocupare și combaterea excluziunii și a dezechilibrelor sociale pentru toate categoriile sociale;
j) gestionarea domeniului locuirii și abordarea integrată a problematicii specifice grupurilor vulnerabile și comunităților marginalizate, inclusiv a așezărilor informale;
k) diminuarea dezechilibrelor socio-economice în dezvoltarea teritorială, la nivelul unităților administrativ-teritoriale aferente coroanei 1 ADI-ZMM;
l) alte obiective care se circumscriu obiectivelor generale ale politicii de dezvoltare metropolitană prevăzute la art. 3.  
m) promovarea conceptului de SMART CITY  la nivelul ADI-ZMM  și sprijinirea implementării de soluții în acest sens;
n)  încurajarea dezvoltării în ADI-ZMM a unei economii de piață competitive internațional;
o)  înlăturarea disparităților dintre localități în condițiile indicatorilor și a nivelului de dotare prevăzut de Legea nr. 351/2001;
p)  promovarea protecției mediului, cu utilizarea rațională a resurselor naturale și conservarea  biodiversității;
q)  stimularea inovării și a folosirii tehnologiei informaționale și a comunicațiilor în dezvoltarea durabilă a polului de creștere;
r)  îmbunătățirea și dezvoltarea infrastructurii de transport, telecomunicații și energie și a coordonării dezvoltării serviciilor publice. Îmbunătățirea indicatorilor de mobilitate la nivelul  ADI-ZMM;
s)  dezvoltarea sistemului de servicii sociale inovative, sprijinirea incluziunii sociale;
t) promovarea inovării sociale;
u) dezvoltarea și promovarea turismului; 
v) orice alte obiective care se circumscriu și servesc îndeplinirii scopului ADI-ZMM. 
3. Activități ale ADI-ZMM, prezentate exemplificativ, pentru îndeplinirea scopului și punerea în aplicare a art. 10 din prezentul Statut, fără a ne limita la acestea.
[bookmark: _Hlk505161209]Asocierea se direcționează către următoarele principale activități:
a) elaborarea, menținerea și implementarea unui concept strategic coerent de dezvoltare durabilă a ADI-ZMM; 
b) elaborarea, pe baza Planurilor Urbanistice Generale ale fiecărei unități administrativ-teritoriale ale zonei, a Planului de Amenajare a Teritoriului Zonei Metropolitane Moreni;
c) generarea de programe și proiecte, proprii și în regim de parteneriat cu alte persoane fizice și juridice din țară și străinătate, pentru dezvoltarea ADI-ZMM și promovarea misiunii ADI-ZMM și în afara acestei zone; 
d) elaborarea de documentații tehnico-economice pentru atragerea de finanțări nerambursabile, obținerea de finanțări nerambursabile și/sau implementarea de proiecte din finanțări nerambursabile în vederea dezvoltării ADI-ZMM, luând în considerare toate obiectivele specifice precizate;
e) sprijinirea  elaborării și implementării de soluții integrate tip SMART CITY  la nivelul ADI-ZMM;
f) promovarea strategiei de dezvoltare economică a zonei și realizarea marketingului acesteia în relațiile cu investitorii;
g) atragerea de investiții directe pentru zonă, atât din categoria celor străine, cât și a celor autohtone; 
h) promovarea și susținerea activității sectorului de întreprinderi mici și mijlocii, incluzând facilitarea acestora de a accede la finanțări de pe piețele de capital sau din surse provenite din fonduri internaționale;
i) îmbunătățirea și dezvoltarea infrastructurii de transport, telecomunicații și energie a unităților administrativ-teritoriale care compun Asociația de Dezvoltare Intercomunitară  Zona Metropolitană Moreni;
j) sprijinirea conceperii și implementarii de soluții integrate pentru îmbunătățirea mobilității la nivelul întregii Zonei Metropolitane Moreni;
k) dezvoltarea, modernizarea și îmbunătățirea serviciilor publice;
l) dezvoltarea turismului și a sectorului terțiar;
m) dezvoltarea resurselor umane, creșterea ratei de ocupare și asigurarea fortei de muncă necesare la nivelul ADI-ZMM;
n) activități de cercetare și inovare. Elaborarea de strategii, programe, studii și cercetări. Realizarea de parteneriate locale, regionale, naționale și transnaționale în vederea îndeplinirii activităților mai sus-menționate;
o) promovarea dezvoltării integrate și incluzive a ariilor defavorizate din ZMM, dar și din afara acesteia, inclusiv a comunităților de rromi defavorizate, prin reducerea factorilor de risc care conduc la sărăcie și excluziune socială și prin sprijinirea persoanelor și familiilor aflate în risc de sărăcie și excluziune socială în domeniul educației, ocupării, locuirii și sănătății, cât și alte servicii menite să amelioreze calitatea vieții acestora, să combată discriminarea minorităților și să întărească coeziunea socială; 
p) furnizare de servicii sociale în vederea sprijinirii incluziunii sociale a persoanelor și familiilor defavorizate; 
q) furnizarea unor servicii socio-educative integrate în vederea creșterii participării școlare și a reducerii abandonului școlar în rândul copiilor care provin din familii marginalizate;
r) promovarea inovării sociale, prin dezvoltarea unor noi metodologii și metode de lucru, sprijinirea întăririi cooperării în domeniu la nivel regional, național și internațional, sprijinirea dezvoltării capacității autorităților locale și a societății civile de a acorda servicii de calitate menite să combată excluziunea socială a grupurilor vulnerabile;
s) realizarea unor programe de tineret în vederea creșterii participării cetățenești și a incluziunii sociale a tinerilor, inclusiv a celor care provin din familii defavorizate;
t) promovarea de soluții integrate sustenabile în domeniul locuirii sociale;
u) organizarea unor activități educative și culturale și dezvoltarea unor parteneriate în acest sens.
v) colaborarea privind prevenirea și combaterea infracționalității și a diferitelor comportamente de risc în rândul populației din unitațile administrativ-teritoriale care compun asociația; 
w) acordarea de consultanță, consiliere și formarea persoanelor/organizațiilor interesate, transfer de know-how;
x) editarea de publicaţii proprii şi de specialitate;
y) acordarea de granturi și burse, sprijinirea proiectelor care converg cu misiunea ADI-ZMM, sprijinirea activității de voluntariat la nivelul ADI-ZMM;
z) activități economice care decurg din obiectivele ADI-ZMM sau vin în sprijinul acestora și au în  vedere sau folosesc realizarea sau  realizării programelor și proiectelor asociației, precum și:
· activități suport pentru obiectivele asociației sau pentru programele și proiectele acesteia, în domeniile: transport, alimentație, educație, sprijin financiar, etc.
· organizarea de colecte publice și strângere de fonduri;
· alte activități prevăzute de lege potrivit scopului asociației, inclusiv cele care vizează generarea resurselor proprii de finanțare;

Capitolul 2. DENUMIREA, FORMA JURIDICĂ, SEDIUL, DURATA 

Art.5. DENUMIREA ASOCIAȚIEI DE DEZVOLTARE INTERCOMUNITARĂ ZONA METROPOLITANĂ MORENI 
a) Denumirea asociației este Asociația de Dezvoltare Intercomunitară Zona Metropolitană MORENI și se va identifica sub acest nume, care va fi folosit în toate actele emise.
b) Abreviat se va utiliza prescurtarea ADI-ZMM.

Art.6. Forma juridică a asociației
Forma juridică a ADI-ZMM este de persoană juridică fără scop patrimonial, de drept privat și de utilitate publică, apolitică, constituită pe bază de parteneriat între UAT Moreni, în calitate de municipiu  și unităților administrativ-teritoriale aflate în teritoriul metropolitan, în vederea atingerii scopului și obiectivelor asociației, cu respectarea Legii nr. 246/2022, a OUG nr. 57/2019 și O.G. nr. 26/2000. 

Art.7. Însemnele Asociației de Dezvoltare Intercomunitară Zona Metropolitană Moreni
ADI-ZMM va avea ștampilă, siglă și însemne proprii.

Art.8. Sediul Asociației de Dezvoltare Intercomunitară Zona Metropolitană Moreni
(a) Sediul ADI-ZMM este situat în România, jud. Dambovita, municipiul Moreni  strada ................... nr.................................................................................................................
(b) sediul ADI-ZMM poate fi schimbat pe baza hotărârii Consiliului Director.
(c) ADI-ZMM poate constitui filiale ca structuri teritoriale având organe de conducere proprii și  patrimoniu distinct de cel al asociației, poate iniția sau participa la constituirea de alte asociații, consorții și/sau societăți comerciale, atât în zonă, cât și în țară sau în străinătate, în funcție de necesitățile sale de funcționare.

Art.9. DURATA ASOCIAȚIEI DE DEZVOLTARE INTERCOMUNITARĂ ZONA METROPOLITANĂ MORENI
ADI-ZMM se constituie pe termen nelimitat, cu începere de la data înregistrării în Registrul Asociațiilor și Fundațiilor. Toate modificarile si completarile  prezentului Statut vor intra in vigoare de la data înregistrarii în REGISTRUL SPECIAL.

Capitolul 3. PRINCIPIILE ASOCIAȚIEI DE DEZVOLTARE INTERCOMUNITARĂ ZONA METROPOLITANĂ MORENI

Art.10. PRINCIPIILE ADI-ZMM
Unitățile administrativ-teritoriale membre pornesc la constituirea ADI-ZMM determinate de dorința de colaborare, pentru a realiza un teritoriu solidar din punct de vedere social și competitiv din punct de vedere economic, pentru dezvoltarea coerentă și durabilă a ariei teritoriale urbane și a celei rurale integrate din proximitatea municipiului Moreni - reședință de județ, având ca bază principiile expuse în Cartea Europeană a autoguvernării locale:
1. Principiile dezvoltării durabile: promovarea conceptului de conciliere între progresul economic și social, fără a pune în pericol echilibrul natural;
2. Principiul coeziunii economice și sociale: unitățile administrativ-teritoriale membre vor susține promovarea unei dezvoltări generale armonioase a zonei, în vederea formării unui teritoriu unitar coeziv și competitiv;
3. Principiul specializării: unitățile administrativ-teritoriale membre pot transfera către asociație unele activități specifice intrând în sfera lor de competență, cu acordul consiliului local al unității respective. Ca un principiu general, activitățile cu arie de aplicație la nivelul zonei metropolitane pe care autoritatea nu le poate adresa singură se vor transfera asociației, rămânând ca activitățile cu impact mai restrâns, local, din cadrul aceleiași competențe să rămână a fi în continuarea la latitudinea unității administrativ-teritoriale respective.
4. Principiul non-discriminării și tratamentului egal: respectarea dreptului tuturor fiinţelor umane de a fi egale în demnitate, de a fi tratate cu respect şi consideraţie şi de a participa în condiţii de egalitate la orice aspect al vieţii economice, sociale, politice, culturale sau civile, indiferent de origine etnică, sex, religie, vârstă, dizabilități sau orientare sexuală.
5. Conceptul are la bază asigurarea participării depline a  fiecărei persoane la viața economică și socială, fără deosebire de origine etnică, sex, religie, vârsta, dizabilități sau orientare sexuală. 
6. La cele de mai sus se adaugă principiul eficienței, eficacității și economicității, prevăzute de art. 17 alin. 5 din Legea nr. 246/2022. 

CAPITOLUL 4. ORGANIZAREA ȘI FUNCȚIONAREA ASOCIAȚIEI DE DEZVOLTARE INTERCOMUNITARĂ ZONA METROPOLITANĂ MORENI

Art.11. CONDIȚII GENERALE DE ORGANIZARE ȘI FUNCȚIONARE
1. Organizarea și funcționarea ADI-ZMM se face în cadrul legislativ existent, inclusiv cu respectarea dispozițiilor O.U.G. nr. 57/2019 privind Codul administrativ, ale Legii nr. 246/2022 și ale prezentului Statut, în condițiile păstrării autonomiei fiecărei unități administrativ-teritoriale membre.
1.1 Legiuitorul a stabilit in mod expres dreptul primarului de a aparticipa de drept la sedintele adunarii generale ale zonei metropolitane.
1.2 Legiuitorul, cu respectarea principiului autonomiei locale, a lasat la aprecierea fiecarui consiliu local sa stabileasca limitele mandatului de reprezentare in adunarea generala a zonei metropolitane pentru respectiva unitate administrativ-teritoriala prin HCL.
1.3 Legiuitorul, cu respectarea principiului autonomiei locale, a lăsat la aprecierea fiecarui consiliu local sa decida prin HCL cu privire la mandatarea zonei metropolitane de a exercita, in numele si pe seama acestuia, unele atributii care se circumscriu scopului zonei metropolitane si care se afla în competenta consiliului local. 
2. Organizarea și modul de funcționare al ADI-ZMM este orientată spre o dezvoltare echilibrată.  În modul de utilizare a resurselor asociatiei se va ține cont și de contribuția fiecărui membru, numărul de locuitori, valoarea proiectului, bunurile UAT-ului implicate într-un proiect.
3. Relațiile de interes comun sunt definite prin planul de politici, programe și proiecte de dezvoltare și amenajare a teritoriului, stabilite prin Strategia de Dezvoltare și Planul de Mobilitate Urbană Durabilă al ADI-ZMM.
4. Planul de amenajare a teritoriului intercomunal al ADI-ZMM, precum și Planurile de Amenajare Teritorială vor fi coordonate, în concordanță cu dorințele și nevoile unităților administrativ-teritoriale membre, astfel încât aceste planuri să nu genereze externalități negative asupra altor unități administrative învecinate.
5. Zona metropolitană nu este unitate administrativ-teritorială. 
6. Prin hotărâri ale autorităților deliberative, unitățile administrativ-teritoriale pot mandata ADI-ZMM să exercite, pe seama și în numele lor, unele atribuții aflate în competența lor și care se circumscriu scopului și obiectivelor zonei metropolitane, în condițiile legii.  (art. 7 alin. 2 și art. 9 din Legea nr. 246/2022).
7. Consiliile locale ale unitatilor administrativ teritoriale membre ale zonei metropolitane in relatii cu adunarea generala a zonei metropolitane: 
Astfel, consiiliile locale au obligatia de a mandata reprezentantul unitatii administrativ-teritoriale in adunarea generala a zonei metropolitane sa sustina pozitii sau sa exprime puncte de vedere, sa formuleze propuneri sau amendamente la odinea de zi a sedintelor adunării generale sau la proiectele de hotărâre înscrise pe ordinea de zi, conform art .12 alin.12  din Legea  nr. 246/2022. Totodată, consiliile locale au dreptul de a solicita consiliului director al zonei metropolitane rapoarte, sinteze, date sau informatii despre serviciile publice sau atributile exercitate de asociatie in numele unitatii administrativ-teritoriale conform art. 12 alin. 13 din Legea 246 /2022.
8. Unitatea administrativ-teritorială membră a zonei metropolitane, care a aprobat mandatarea exercitării unor atribuții de către zona metropolitană conform art. 7 alin. (2) din Legea nr. 246/2022, poate revoca mandatul, cu privire la o atribuție sau mai multe, prin hotărâre a autorității deliberative, conform următoarei proceduri:
a) Autoritatea executivă notifică adunarea generală a ADI-ZMM cu privire la intenția de retragere a mandatului, cu cel puțin 30 de zile calendaristice înainte de supunerea spre adoptare a hotărârii consiliului local. Notificarea cuprinde motivele și argumentele ce susțin intenția de retragere a mandatului;
b) Consiliul director al ADI-ZMM are dreptul să prezinte contraargumente cu privire la intenția prevăzută la lit. a) în termen de maximum 10 zile calendaristice de la primirea notificării de către adunarea generală și să participe la ședința consiliului local în care se dezbate proiectul de revocare a mandatului. Președintele de ședință a consiliului local are obligația să ofere consiliului director al ADI-ZMM posibilitatea să prezinte contraargumentele, în prealabil supunerii la vot a hotărârii consiliului local.
c) În cazul în care, prin retragerea mandatului pentru exercitarea unor atribuții se generează prejudicii ADI-ZMM, în proiectul de hotărâre a consiliului local trebuie inserate prevederi privind cuantumul acestora și termenele de achitare către ADI-ZMM, după caz, comunicate de consiliul director al ADI-ZMM.
În situația prevăzută la alin. 2 din art. 9 din Legea nr. 246/2022, unitatea administrativ-teritorială își păstrează calitatea de membru al ADI-ZMM.
Unitățile administrativ-teritoriale care hotărăsc să mandateze ADI-ZMM să exercite unele atribuții aflate în competența lor în condițiile art. 7 alin. (2) din Legea nr. 246/2022, dar care adoptă hotărâri contrare angajamentelor asumate la nivelul organelor de conducere ale acesteia, suportă din bugetele locale:
a) prejudiciul adus zonei metropolitane evaluat de către Consiliul Director;
b) contravaloarea investițiilor realizate de ADI-ZMM pe teritoriul acestora, în situația în care, din culpa unității administrativ-teritoriale respective, acestea nu pot fi realizate în condițiile stabilite la nivelul organelor de conducere ale acesteia.
Modul de calcul și cuantumul sumelor stabilite potrivit prevederilor art. 9 alin. (4) din Legea nr. 246/2022 se aprobă prin hotărârea adunării generale a ADI-ZMM.
Unitățile administrativ-teritoriale care hotărăsc să mandateze ADI-ZMM să exercite unele atribuții aflate în competența lor în condițiile art. 7 alin. (2) din Legea nr. 246/2022 se pot retrage din asociație înainte de data finalizării proiectelor sau contractelor încheiate de aceasta în numele și pe seama lor, notificând adunarea generală cu privire la intenția de retragere din asociație, cu cel puțin 30 de zile calendaristice înainte de adoptarea hotărârilor consiliilor locale prin care aprobă retragerea din zona metropolitană și numai după plata despăgubirilor prevăzute în respectivele proiecte sau contracte sau, după caz, în condițiile stabilite în statutul zonei metropolitane.
ART.12. ORGANELE DE CONDUCERE ȘI CONTROL ALE ASOCIAȚIEI DE DEZVOLTARE INTERCOMUNITARĂ  ZONA METROPOLITANĂ MORENI sunt: 
1. Adunarea Generală;
2. Consiliul Director;
3. Comisia de cenzori/cenzorul.

Art.13. ADUNAREA GENERALĂ A ASOCIAȚIEI DE DEZVOLTARE INTERCOMUNITARĂ ZONA METROPOLITANĂ MORENI
    	 Regimul juridic cadru privind organizarea si functionarea asociatiilor de dezvoltare intercomunitara este reglementat în cuprinsul art. 91 alin (1) din O.U.G nr. 57/2019 privind Codul administrativ , cu modificarile si completarile ulterioare .
Adunarea Generală a Asociației este organul suprem de conducere, alcătuit din totalitatea membrilor ADI-ZMM. 
     	Primarii unităților administrativ teritoriale vor reprezenta de drept comunele, orașele, municipiile în Adunarea Generală, în condițiile art. 132 din Codul administrativ - O.U.G. nr. 57/2019. Primarii pot delega calitatea lor de reprezentanti ai unitatilor administrativ -teritoriale in adunarile generale viceprimarilor, administratorilor publici, precum si oricaror alte persoane din aparatul de specialitate al primarului sau din cadrul unei institutii publice de interes local.
 Reprezentantul în Adunarea Generală a ADI-ZMM, al unei unități administrativ-teritoriale membre care, într-o anumită problemă supusă unei hotărâri a acesteia, este interesat personal sau prin soțul său, ascendenții sau descendenții săi, rudele în linie colaterală sau afinii săi până la gradul al patrulea inclusiv, nu va putea lua parte la deliberare și nici la vot. Reprezentantul care încalcă dispozițiile anterioare este personal răspunzător de daunele cauzate ADI-ZMM dacă fără votul său nu s-ar fi obtinut majoritatea cerută.
Adunarea Generală a Asociației are drept de control permanent asupra activităților Consiliului Director și a Cenzorului, în limita prerogativelor acordate prin prezentul Statut.

 ART .14 Atribuțiile Adunării Generale a Asociației de Dezvoltare Intercomunitară Zona Metropolitană Moreni sunt:
14.1
a) Stabilirea strategiei și a obiectivelor generale și proprii ale ADI-ZMM;
b) Modificarea și completarea Statutului ADI-ZMM;
c) Aprobarea ordinii de zi a fiecărei ședințe;
d) Adoptarea Regulamentului de Organizare și Funcționare a Consiliului Director, care reglementează inclusiv organizarea și funcționarea aparatului tehnic reglementat de art. 15 din Legea nr. 246/2022;
e) Aprobarea bugetului anual de venituri și cheltuieli și a Planului de Acțiune  și a Planului de Achiziții;
f) Aprobarea bilanțului contabil, a descărcării de gestiune și a raportului de activitate;
g) Aprobarea cotizațiilor la propunerea Consiliului Director;
h) Alegerea membrilor Consiliului Director din rândul membrilor Adunării Generale,  stabilirea prerogativelor și limitelor mandatului Consiliului Director;
i) Alegerea și revocarea Cenzorului/Comisiei de cenzori, precum și solicitarea unui raport de activitate o dată la 6 luni;
j) Aprobarea strategiei de dezvoltare pe termen lung a ADI-ZMM;  
k) Aprobarea proiectelor supuse dezbaterii de către Consiliul Director;
l) Aprobarea  de noi membri, precum și excluderea unor membri din cadrul asociației;
m) Înființarea de filiale;
n) Dizolvarea și lichidarea ADI-ZMM, precum și stabilirea destinației bunurilor rămase după lichidare;
o) Aprobare, la propunerea Președintelui Consiliului Director, a organigramei și politicii de personal a ADI-ZMM. 
p) Orice alte atribuții prevăzute de lege sau rezultate din statutul ADI-ZMM.
Adunarea Generală a ADI-ZMM hotărăște asupra finanțării unor obiective majore de interes comun. Hotărârile Adunării Generale vor fi supuse informării consiliilor locale în termen de 5 zile (lucrătoare sau calendaristice) de la data adoptării și aprobării membrilor direct implicați.
Actul de autoritate al Adunării Generale a ADI-ZMM este hotărârea, iar votul se acordă doar de către reprezentanții membrilor.
Adunarea generală se întrunește de regulă trimestrial, dar cel puțin o dată pe an, la convocarea consiliului director sau ori de câte ori acest lucru este necesar și adoptă hotărâri în conformitate cu statutul ADI-ZMM.
În situația în care membrii consiliului director nu sunt desemnați sau dacă Consiliul Director nu este constituit, Adunarea Generală va fi convocată de către Primarul Municipiului în jurul căruia se formează zona metropolitană.
Pentru participarea la ședințele Adunării Generale ale zonei metropolitane, membrii adunării generale au dreptul la o indemnizație de maximum 10% din indemnizația președintelui consiliului director, suportată din bugetul zonei metropolitane. Nivelul indemnizației se stabilește prin hotărârea adunării generale a zonei metropolitane.
Adunarea generală adoptă hotărâri cu caracter obligatoriu, aplicabile tuturor unităților administrativ-teritoriale membre. În cazul în care doar unele dintre unitățile administrativ-teritoriale membre au mandatat zona metropolitană în condițiile art. 7 alin. (2), hotărârile adunării generale date în exercitarea mandatului se aplică în mod obligatoriu numai acestora.
[bookmark: _Hlk114322881]Hotărârile Adunării Generale cu caracter obligatoriu, aplicabile tuturor unităților administrativ-teritoriale membre se adoptă cu votul a cel puțin 72% din membrii adunării generale și care reprezintă cel puțin 65% din populația ADI-ZMM, stabilită anual la data de 01 ianuarie prin declarația fiecărui UAT membru, emisă de evidența populației.
 Hotărârile adunării generale cu caracter obligatoriu, aplicabile doar unei părți dintre unitățile administrativ-teritoriale membre se adoptă cu votul fiecărui UAT căruia i se aplică hotărârea, voturile fiind egale în acest caz, iar hotărârea se adoptă cu majoritea simplă. 
Abținerile se numără la voturile împotrivă.
Neîntrunirea cvorumului necesar conduce la stabilirea unei noi convocări, pentru o dată ulterioară stabilită de către președintele Consiliului Director. 

	Nr. Crt.
	Denumirea
	Populația stabilită la 1 ianuarie 2023/PROBABIL 

	1.
	U.A.T MUNICIPIUL MORENI 
	19.060

	2.
	U.A.T. GURA OCNITA 
	                 7.032

	3.
	U.A.T I.L.CARAGIALE 
	  6.663 

	4.
	U.A.T. OCNITA  
	 4.270

	5.
	U.A.T IEDERA 
	 3.899  


 Hotărârile Adunării Generale sunt asimilate actelor administrative și intră sub incidența prevederilor legii contenciosului administrativ.
Hotărârile Adunării Generale sunt comunicate consiliilor locale ale unităților administrativ-teritoriale care formează ADI-ZMM în termen de 5 zile lucrătoare de la adoptarea acestora.
În cadrul adunărilor organelor de conducere ale ADI-ZMM, membrii pot adopta hotărâri prin următoarele proceduri:
(a)	Procedura votului direct, caz în care participă și votează persoana desemnatată prin modalitățile prevăzute în prezentul statut;
(b)	Procedură scrisă, caz în care participarea și votul se realizează prin corespondență, în scris, de către persoana desemnatată prin modalitățile prevăzute în prezentul statut;
c)  Procedura ședințelor online (cu utilizarea unei platforme de tip zoom, etc.) și a votului prin corespondență scrisă (orice mijloc de comunicare care asigură exprimarea votului și dovada scrisă a acestuia, cum ar fi: e-mail, fax, whats app, etc. ) 

14.2.Convocarea adunărilor organelor de conducere ale ADI-ZMM se face în scris de către președintele Consiliului Director și trebuie să cuprindă: locul sau platforma online, data, ora și proiectul ordinii de zi, precum și proiectele de hotărâri. 
În cazul convocării AGA, convocatorul trebuie comunicat membrilor asociației cu cel puțin 10 zile lucratoare/calendaristice  înainte de data Adunării Generale Ordinare sau 3 zile lucratoare/calendaristice înainte de cea extraordinară. In situații excepționale termenele de mai sus se poate restrânge  conform necesităților, dar numai dacă este o situație de extremă urgență precizată în convocator (de exemplu, votarea unor proiecte finanțate din fonduri europene cu depune iminentă). Documentele modificate în conformitate cu observațiile membrilor AGA se transmit din nou membrilor, cu precizarea obligatorie a datei până la care trebuie să voteze proiectele de hotărâri în forma finală.

In cadrul convocatorului pentru Consiliul Director sunt necesare urmatoarele:  subiectele ordinii  de zi, proiectele ordinii de zi, proiectele de hotărâri care se vor prezenta prin convocator adunarii generale, note justificative, extras din legislație, note de fundamentare etc.. Membrii Consiliului Director dezbat proiectele si propun data până la care membrul poate să formuleze observații referitoare la documentele transmise. Documentele modificate în conformitate cu observațiile membrilor  se transmit din nou membrilor, cu precizarea obligatorie a datei până la care trebuie să voteze proiectele de hotărâri în forma finală. Convocarea Consiliul Director se face cu cel puțin cinci zile calendaristice înaintea ședințelor, iar în situații care reclamă urgență cu cel puțin 2 zile lucratoare. In situații excepționale termenele de mai sus se poate restrânge, dar numai dacă este o situație de extremă urgență precizată în convocator. 

14.4 Directorul Tehnic al ADI-ZMM are obligatia de a transmite Hotararile adunarii generale, rezultatul votului şi hotărârile adoptate în procedură scrisă tuturor membrilor asociați, instituțiilor, organismelor și persoanelor interesate, în termen de 5 zile lucrătoare de la adoptare.

ART.14. CONSILIUL DIRECTOR 
Consiliul director este organul executiv de conducere al ADI-ZMM care asigură punerea în executare a hotărârilor Adunării Generale.
Prin derogare de la dispozițiile art. 91 alin. (6) din Ordonanța de urgență a Guvernului nr. 57/2019, cu modificările și completările ulterioare, Consiliul Director este format din 5 membri din cadrul Adunării Generale a ADI-ZMM. 
Reprezentantul municipiului Moreni este membru de drept în consiliul director în baza art. 13 alin. 5 din Legea nr. 246/2022.
Ceilalți membri în Consiliul Director sunt reprezentanții celorlalte UAT-uri din cadrul Adunării Generale.
 La prima ședință a Adunării generale, membrii Adunării generale vor fi și membrii Consiliului Director.
Desemnarea membrilor în Consiliul Director din fiecare dintre zonele geografice prevăzute la art. 13 alin. (6) din Legea nr. 246/2022 se realizează prin votul majorității absolute a membrilor Adunării Generale, care reprezintă unitățile administrativ-teritoriale situate în zonele geografice respective. În cazul în care nu se întrunește majoritatea absolută, se procedează după cum urmează:
a) se trage la sorți ordinea exercitării mandatelor în Consiliul Director, astfel încât fiecare membru din zona respectivă să exercite prin rotație câte un mandat de un an;
b) după ce au fost exercitate mandatele de către fiecare reprezentant al unităților administrativ-teritoriale se reia votul pentru desemnarea reprezentantului în Consiliul Director.
	Mandatul membrilor Consiliului Director are durata de un an. Prin hotarâre a Adunării Generale se poate stabili prelungirea mandatului membrilor, pentru maxim două mandate consecutive.
Calitatea de președinte al Consiliului Director este exercitată, prin rotație, de către membrii acestuia și se stabilește prin votul majorității absolute a membrilor Consiliului Director.
Mandatul Președintelui Consiliului Director este de un an.
Prin votul majorității absolute a membrilor Consiliului Director se poate stabili prelungirea mandatului Președintelui Consiliului Director. Președintele Consiliului Director poate îndeplini maximum două mandate consecutive.
Consiliul Director îndeplinește următoarele atribuții:
a) organizează, asigură și răspunde de punerea în executare a hotărârilor Adunării Generale;
b) răspunde de gestiunea, patrimoniul și execuția, în condițiile legii, a bugetului de venituri și cheltuieli al ADI-ZMM, situațiilor financiare anuale și proiectului programelor ADI-ZMTJ;
c) alte atribuții prevăzute de lege sau care servesc îndeplinirii scopului și obiectivelor ADI-ZMTJ.
d) coordonează activitățile de eleborare și/sau actualizare a Strategiei de Dezvoltare Metropolitană, respectiv planurile de implementare ale programelor și proiectelor specifice dezvoltării zonei și a planului de mobilitate a zonei metropolitane;
e) propune angajarea ADI-ZMM în relația cu autoritățile publice naționale și străine, cu finanțatori și organisme internaționale, precum și cu alte foruri a căror participare este necesară în vederea obținerii de finanțări nerambursabile și rambursabile pentru realizarea unor obiective de interes comun; 
f) propune inițierea unor proiecte de interes comun și le propune spre aprobare consiliilor deliberative ale membrilor ADI-ZMM direct implicați;
g) gestionează activitatea ADI-ZMM, în conformitate cu scopurile pentru care aceasta a fost constituită prin intermediul Președintelui și a aparatului tehnic din subordinea acestuia; 
h) conduce activitățile de actualizare a Strategiei de Dezvoltare și a Planului de Mobilitate Urbană Durabilă a ADI-ZMM și dezvoltă planuri de implementare și programe specifice pentru dezvoltarea ADI-ZMM.
i) desemnează și revocă Directorul General al aparatului tehnic la propunerea motivată a oricărui membru al Consiliului Director;
j) îndeplinește orice alte atribuții prevăzute în Regulamentul de Organizare și Funcționare aprobat de Adunarea Generală a ADI-ZMM sau stabilite de Adunarea Generală a Asociației.
k) realizează managementul intern și al relațiilor cu alte instituții, planul de întărire a capacității personalului și de atragere de fonduri din surse interne și externe prin participarea la programe de finanțare naționale și internaționale. 
l) Consiliul director  poate delega prin ROF-ul ADI-ZMM o parte dintre atribuțiile sale prevăzute în prezentul statut directorului aparatului tehnic.
Membrul din Consiliul Director care, într-o anumită problemă supusă hotărârii Consiliului Director, este interesat personal sau prin soțul său, ascendeții sau descendenții săi, rudele în linie colaterală sau afinii săi până la gradul al patrulea inclusiv nu va putea lua parte la deliberare și nici la vot. Membrul din Consiliul Director care încalcă dispozițiile anterioare este răspunzător de daunele cauzate ADI-ZMM, dacă prin votul său nu s-a putut obține majoritatea cerută.
Membrii Consiliului Director au dreptul la o indemnizație lunară de maximum 30% din indemnizația de ales local a Președintelui Consiliului Director aflată în plată. Indemnizația este suportată din bugetul ADI-ZMM. Nivelul indemnizației se stabilește prin hotărârea Adunării Generale a ADI-ZMM.
Membrilor Consiliului Director nu li se acordă indemnizația prevăzută la art. 12 alin. (5) din Legea nr. 246/2022 pentru participarea la ședințele Adunării Generale.
Președintele Consiliului Director îndeplinește următoarele atribuții:
a) reprezintă legal ADI-ZMM și încheie acte juridice în numele și pe seama acesteia;
b) prezintă anual, sau ori de câte ori Adunarea Generală solicită, rapoarte, sinteze, date sau informații;
c) convoacă și conduce lucrările Adunării Generale a ADI-ZMM și cele ale Consiliului Director;
(d) coordonează activitatea Consiliului Director;
(e)  urmărește și asigură ducerea la îndeplinire a hotărârilor, a deciziilor, altor documente și măsuri, stabilite de Adunarea Generală a ADI-ZMM și de Consiliul Director;
(f) propune Consiliului Director numirea și revocarea Directorului General al aparatului tehnic al ADI-ZMM;
(g) aprobă fișa de post a Directorului General al aparatului tehnic;
(h) propune Adunării Generale numirea și revocarea cenzorului/comisiei de cenzori.
(i) Președintele poate delega o parte din atribuții sale Directorului general al aparatului tehnic prin fișa postului.
j) alte atribuții stabilite prin hotărâre a Adunării Generale a ADI-ZMM.

ART.15. CONTROLUL FINANCIAR
Controlul financiar intern al ADI-ZMM este asigurat, conform art. 14 din Legea nr. 246/2022, de o Comisie de cenzori formată dintr-un număr impar de membrii, inclusiv un singur cenzor, propusă de președintele Consiliului Director și aprobată sau revocată de Adunarea Generală.
Cel puțin unul dintre cenzori va deține calitatea de Expert Contabil în condițiile legii. Niciun membru al Consiliului Director sau al aparatului tehnic nu poate fi cenzor.
În realizarea competenței sale, comisia de cenzori are următoarele atribuții:
(a) verificarea modului în care sunt administrate bunurile asociației;
[bookmark: _Hlk114646126](b) întocmirea rapoartelor pe care le prezintă Consiliului Director și Adunării Generale o dată la 6 luni.
(c) poate participa la ședințele Consiliului Director și Adunării Generale, fără drept de vot;
(d) îndeplinirea oricăror alte atribuții de control financiar prevăzute în Statut și/sau stabilite de Adunarea Generală a ADI-ZMM.

ART.16. APARATUL TEHNIC
Pentru realizarea obiectivelor proprii, la nivelul ADI-ZMM se înființează un aparat tehnic de specialitate condus de un Director General, care să sprijine Consiliul Director și Adunarea Generală în îndeplinirea atribuțiilor acestora. 
Structura organizatorică, numărul personalului și regulamentul de organizare și funcționare a ADI-ZMM se aprobă prin hotărâri ale Adunării Generale, la propunerea Consiliului Director.
Aparatul Tehnic si Operational reperezinta personalul angajat, structura de activitate curenta a Asociatiei care lucreaza în baza Organigramei si a fiselor de post cuprinse in cadrul unui Regulament de Organizare si Functionare propriu  si al unui Regulament Intern.
Directorul general și restul aparatului tehnic şi operaţional au ca atribuţii:
- Reprezintă o interfaţă permanentă între Adunarea Generală şi Consiliul Director, pe de o parte şi terţii, pe de altă parte,

- îndelplinește sarcinile specifice încredinţate de către Consiliul Director ;

- redactează şi arhivează documentele Asociaţiei, asigură buna gestionare şi exploatare a bunurilor aparţinând ADI-ZMM;

- Întocmește, inclusiv prin solicitare de consultanță externă, şi supune spre aprobarea Consiliului Director, Regulamentele de Organizare şi Funcţionare pentru toate structurile componente ale Asociaţiei, respectiv fişele de post aferente personalului angajat şi Regulamentul Intern, SCIM, planul de achiziții, planul de acțiune etc.;

- exercită atribuţii în aplicarea strategiei de dezvoltare, a planului de amenajare teritorială și a planului de mobilitate;

- formează grupuri de lucru pentru Managementul proiectelor şi serviciilor prioritare de dezvoltare;

- creează  un aparat administrativ, execuţional şi operaţional de coordonare a atragerii investiţiilor, inclusiv  prin solicitare de consultanță externă;

- îndeplineşte sarcinile de dezvoltare comunitară.

             
CAPITOLUL 5. COMPETENȚELE ASOCIAȚIEI DE DEZVOLTARE INTERCOMUNITARĂ ZONA METROPOLITANĂ MORENI

ART.17. COMPETENȚELE ASOCIAȚIEI DE DEZVOLTARE INTERCOMUNITARĂ ZONA METROPOLITANĂ MORENI 
Zona metropolitană ADI-ZMM, în concordanță cu obiectivele menționate la art. 4 din prezentul Statut, cu principiile de eficiență, eficacitate și economicitate, în baza mandatului prevăzut la art. 7 alin. (2) din Legea nr. 246/2022 –când este cazul, va îndeplini următoarele competențe:
a) elaborează, adoptă, monitorizează și evaluează periodic strategia integrată de dezvoltare durabilă a ADI-ZMM, planul de mobilitate urbană durabilă al ADI-ZMM și planul de amenajare a teritoriului intercomunitar al ADI-ZMM;
b) elaborează politici fiscale comune care să favorizeze atragerea de investiții de capital străin sau autohton;
c) asigură corelarea diverselor intervenții din cuprinsul planurilor de acțiune aferente strategiei integrate de dezvoltare metropolitană și al planului de mobilitate urbană durabilă al ADI-ZMM;
d) elaborează și adoptă documente de strategie și planificare, politici publice, planuri de acțiune și programe de dezvoltare aferente întregului teritoriu metropolitan sau unei părți a acestuia;
e) pentru unitățile administrativ-teritoriale care nu au aprobat mandat pentru îndeplinirea atribuției de la lit.d, ADI-ZMM emite un aviz consultativ pentru documentele de strategie și planificare, precum și politicile publice implementate la nivelul teritoriului metropolitan;
f) elaborează documentații tehnico-economice pentru proiectele de interes metropolitan;
g) oferă suport și asistență tehnică de specialitate autorităților publice locale ale unităților administrativ-teritoriale membre, inclusiv efectuarea de achiziții comune pentru furnizarea de bunuri și prestarea de servicii la nivelul zonei ADI-ZMM;
h) gestionează serviciile publice stabilite conform statutului;
i) promovează, depune și implementează proiecte finanțate din fonduri naționale, europene sau internaționale, de interes pentru dezvoltarea la nivelul zonei ADI-ZMM.
j) realizează organizarea instituțională și dezvoltarea resurselor umane din cadrul aparatului tehnic al ADI ZMM;
k) ADI-ZMM, în conformitate cu celelalte prevederi ale statutului, activități cu caracter economic, în condițiile legii. În situația în care zona metropolitană hotărăște înființarea, organizarea, reglementarea, finanțarea, exploatarea, monitorizarea și gestionarea în comun a unor servicii de utilități publice furnizate/prestate pe raza de competență a unităților administrativ-teritoriale membre, precum și realizarea în comun a unor proiecte de investiții publice de interes metropolitan destinate înființării, modernizării și/sau dezvoltării, după caz, a sistemelor de utilități publice aferente acestor servicii, prevederile Legii serviciilor comunitare de utilități publice nr. 51/2006, republicată, cu modificările și completările ulterioare, se aplică în mod corespunzător art. 17 alin 1, 2  din Legea 246.
l) ADI-ZMM poate organiza și exercita, cu acordul expres al Unităților Administrativ Teritoriale, în conformitate cu prevederile statutului și în condițiile legii, unele activități în scopul realizării unor atribuții stabilite prin lege autorităților administrației publice locale, cu precădere în domeniile ce privesc:
- activitățile de control, 
- audit, 
-resurse umane, 
- juridic, 
- asistență socială, 
- administrarea impozitelor și taxelor locale, 
- stare civilă, 
- digitalizare și servicii electronice, 
- inspecție, 
- amenajarea teritoriului și urbanism, cadastru, precum și în orice alte domenii în care hotărăsc consiliile locale respective. 
Personalul de specialitate din cadrul aparatului tehnic al ADI-ZMM care exercită activitățile prevăzute la art. 17 lit. l) din prezentul Statut  poate fundamenta, contrasemna sau aviza din punct de vedere tehnic, după caz, actele autorităților administrației publice locale din unitățile administrativ-teritoriale care au mandatat zona metropolitană să exercite acele activități.– art.  17 alin. 5 din legea 246  
m)  ADI-ZMM poate face recomandări, când nu a fost mandatată în mod expres potrivit art. 7 alin. (2) din Legea nr. 246/2022, cu privire la:
- planurile urbanistice generale elaborate la nivelul unităților administrativ-teritoriale care compun zona ADI-ZMM;
- proiectele de investiții publice și cele ale furnizorilor de utilități și ale prestatorilor de servicii publice de interes public local care sunt implementate pe teritoriul a două sau mai multe unități administrativ-teritoriale din zona metropolitană. art. 16 alin. 2 din Legea nr.246/2022. 
n)  îndeplinește orice alte atribuții care rezultă din particularitățile locale ale zonei.
	Minimum 30% din totalul investițiilor în infrastructură realizate prin intermediul zonei metropolitane au ca scop și se alocă pentru diminuarea dezechilibrelor socioeconomice în dezvoltarea teritorială, la nivelul unităților administrativ-teritoriale aferente coroanei 1 din teritoriul metropolitan.

Capitolul 5. CALITATEA, DREPTURILE ȘI OBLIGAȚIILE MEMBRILOR

ART.18. CALITATEA DE MEMBRU
	Conform principiului liberei asocieri, pot fi membri ai asociației unitățile teritorial administrative situate in cadrul teritoriului metropolitan al Municipiului Moreni, astfel cum este definit de Legea nr. 246/2022.
1. Membrii asociației sunt următorii:
· U.AT Municipiul Moreni 
· U.A.T  I.L.Caragiale 
· U.A.T IEDERA 
· U.A.T Gura Ocnitei 
· U.A.T. Ocnita. 

2. Încetarea calității de Membru se face prin hotărâre a AGA a ADI-ZMM, fie ca urmare a cererii forului deliberativ al membrului, fie ca urmare a propunerii Consiliului Director a ADI-ZMM prezentate Adunării Generale. 
Încetarea își produce efecte de la data adoptării hotărârii de către Adunarea generală a ADI-ZMM. Hotărârea va fi comunicată în scris unității administrativ teritorială în cauză. Membrii care-și pierd această calitate nu au niciun drept asupra patrimoniului ADI-ZMM și își pierd drepturile și obligațiile conferite de calitatea de membru, cu exceptia obligatiilor financiare existente în acel moment.
3. Dobândirea calității de Membru Asociat se face prin hotărârea AGA a ADI-ZMM pe baza hotărârii si cererii forului deliberativ a UAT-ului în cauză. Încetarea calității de Membru Asociat se face similar procedurilor aplicate membrilor fondatori.

ART.19. DREPTURILE ȘI OBLIGAȚIILE MEMBRILOR 
19.1. Membrii asociației au următoarele drepturi:
a) să beneficieze de baza de date și informații a asociației;
b) să fie informați asupra programelor și proiectelor de dezvoltare a asociatiei;
c) să exprime orice fel de opinii asupra documentelor elaborate în cadrul asociației;
d) să beneficieze de informații cu privire la rezultatul activităților desfășurate de ADI-ZMM;
e) să formuleze solicitări și propuneri de proiecte privind dezvoltarea ADI-ZMM;
f) să fie consultați în toate problemele de interes ale ADI-ZMM;
g) să ia parte la întocmirea materialelor de interes pentru ADI-ZMM;
h) să solicite și să primească sprijin pentru probleme ce țin de competența ADI-ZMM
Drepturile membrilor exprimate la punctele f-h se limitează la competențele și resursele ADI-ZMM 
19.2. Membrii au următoarele obligații:
a) să respecte prevederile Statutului, hotărârile AGA și deciziile Consiliului Director;
b) să participe prin reprezentanții legal desemnați la ședințele AGA și Consiliului Director ale ADI-ZMM;
c) să achite cotizația anuală cel târziu până la data de 30 iunie a anului în curs, cu excepția anului înfiintării, anul 2023;
d) să nu aducă atingere imaginii și intereselor ADI-ZMM.
e) alte obligații care pot fi stabilite de Adunarea Generală a Asociaților sau de Consiliul Director, în vederea atingerii obiectivelor specifice ale zonei metropolitane. 

Capitolul 6. FINANȚAREA ASOCIAȚIEI DE DEZVOLTARE INTERCOMUNITARĂ ZONA METROPOLITANĂ MORENI

Art.20. Sursele de finanțare a ADI-ZMM sunt:
1. Cotizațiile anuale ale membrilor și contribuțiile din bugetele locale ale unităților administrativ teritoriale membre, precum și din alte surse, în condițiile legii.
a) Cuantumul cotizației anuale de membru este de 5 (cinci) lei pentru fiecare locuitor din localitatea respectivă, conform datelor furnizate de Direcția de Evidență a Persoanelor pentru data de 01 ianuarie a anului în curs. Cotizația se plătește anual pentru fiecare membru. Cotizația se datorează integral pentru fiecare an calendaristic, cu excepția situației în care aderarea se realizează după data de 1 iulie a anului aderării, când se achită ½ din cotizația anuală. În cazul în care nu se respectă de către un membru obligația prevăzută de art. 19.2 lit. c), acesta este de drept exclus din cadrul ADI-ZMM, cu notificare scrisă, prealabilă, transmisă de ADI-ZMM în luna mai a anului în curs.
b) cuantumul contribuției pentru asigurarea obligației prevăzute la art. 7 alin. (3) din Legea nr. 246/2022 se stabilește de către Adunarea Generală a ADI-ZMM, prin hotărâre, pe baza unor criterii precum suprafața, numărul utilizatorilor/beneficiarilor sau a oricărui criteriu adecvat naturii atribuțiilor mandatate de către unitatea administrativ teritorială către ADI ZMM. 
2. taxe locale speciale în vederea finanțării unor servicii publice locale furnizate de ADI-ZMM, stabilite de autoritățile deliberative ale unităților administrativ-teritoriale membre ale ADI-ZMM, în condițiile legii.
3. tarife stabilite și percepute de ADI-ZMM, în condițiile legii, în vederea finanțării serviciilor publice furnizate prin intermediul ADI-ZMM, cărora li se aplică dipozițiile art. 18 alin. 3 din Legea nr. 246/2022. 
4. sume alocate de Guvern prin programe naționale de dezvoltare, finanțate anual prin bugetul de stat sau din alte surse și prevăzute distinct în cadrul bugetelor ministerelor de resort, în baza unor criterii de performanță prestabilite.
5. sume alocate de Județe prin programe de dezvoltare județene sau locale, finanțate anual din bugetul județului sau din alte surse, inclusiv prin asigurarea finanțării acestora din bugetul local al unității administrativ-teritoriale.
6. sume alocate de unitățile administrativ-teritoriale membre ale ADI-ZMM, în baza unui mandat special din partea autorităților deliberative ale acestora, pentru finanțarea unor proiecte/obiective de investiții propuse și aprobate la nivelul zonei ADI-ZMM, care se realizează doar la nivelul uneia sau mai multor unități administrativ-teritoriale membre.
7. sumele obținute de către ADI-ZMM în calitate de solicitant sau partener în cadrul programelor de finanțare, indiferent de tipul sau sursa acestora, atunci când oricare dintre unitățile administrativ-teritoriale membre ale ADI-ZMM se numără printre categoriile de solicitanți eligibili ai respectivelor programe de finanțare, situație pentru care este necesar mandatul unității administrativ-teritoriale membre a ADI-ZMM care se numără printre categoriile de solicitanți eligibili ai respectivelor programe de finanțare, exprimat prin hotărârea autorității deliberative. În cazul proiectelor cu finanțare europeană se aplică prevederile legislației naționale și europene privind gestionarea fondurilor europene, precum și documentele procedurale specifice implementării programelor operaționale prin care se asigură finanțarea tipurilor de intervenții vizate. 
8. donații, sponsorizări sau legate.
9. venituri provenite din activități economice, comerciale și de servicii proprii.
10. dividende rezultate din activitățile societăților comerciale înființate de ADI-ZMM.
11. dobânzi și dividende rezultate din plasarea sumelor disponibile, în condiții legale.
12. alte venituri obținute în scopul desfășurării activităților prevăzute prin Statut.
Alte surse de venituri.
ADI-ZMM poate crea organizații subordonate sau participă la constituirea de organizații în parteneriat cu organizații similare, cu societăți comerciale interesate de atingerea obiectivelor ADI-ZMM iar eventualele rezultate financiare determinate în acest fel se vor aloca exclusiv pentru dezvoltarea proprie a structurilor sale, respectiv atingerea obiectivelor ADI-ZMM.
	ADI-ZMM poate constitui filiale ca structuri teritoriale având organe de conducere proprii și patrimoniu distinct de cel al asociației, în vederea reprezentării sale sau obținerii de venituri pentru interesele zonei și ale ADI-ZMM.
	Anul financiar începe la data de 1 ianuarie a fiecărui an și se încheie la data de 31 decembrie, cu excepția primului an, când începe la data înregistrării ADI-ZMM ca persoană juridică.
 	Veniturile obținute de ADI-ZMM se folosesc exclusiv în vederea realizării scopului și obiectivelor prevăzute în statut.

CAPITOLUL 7. BUNURILE DEȚINUTE ÎN  FOLOSINȚĂ SAU ÎN PROPRIETATE DE ASOCIAȚIE SAU UNITĂȚILE ADMINISTRATIV TERITORIALE MEMBRE

Art. 21 PROPRIETATEA ZONEI ADI-ZMM ȘI APARTENENȚA CELORLALTE  BUNURILOR REZULTATE DIN INVESTIȚIILE ADI-ZMM.
În vederea îndeplinirii obiectivelor și desfășurării activității, ADI-ZMM poate dobândi în proprietate bunuri, cu excepția bunurilor care, prin natura sau destinația lor, sunt bunuri proprietate publică, precum și a bunurilor care, potrivit statutului sau a hotărârii adunării generale, aparțin proprietății private a unităților administrativ-teritoriale componente ale zonei metropolitane.
ADI-ZMM  poate primi în folosință gratuită unele bunuri aflate în domeniul public sau privat al unităților administrativ-teritoriale membre în vederea realizării activităților și obiectivelor ADI-ZMM prevăzute la art. 10 din Legea nr. 246/2022 sau prezentul Statut.
 Bunurile rezultate în urma unor investiții realizate în cadrul zonei ADI-ZMM aparțin proprietății publice sau private, după caz, a unităților administrativ-teritoriale membre ale ADI-ZMM și se înregistrează în inventarul acestora, în condițiile art. 289, respectiv art. 357 din Ordonanța de urgență a Guvernului nr. 57/2019, cu modificările și completările ulterioare.
Bunurile prevăzute la art. 9 alin. (7) din Legea nr. 246/2022, care răspund unui interes public, aparțin proprietății publice a unităților administrativ-teritoriale membre ale ADI-ZMM după cum urmează:
a) bunurile situate exclusiv pe raza unei singure unități administrativ-teritoriale, pe care o și deservesc, aparțin domeniului public al acesteia;
b) pentru bunurile situate exclusiv pe raza unei singure unități administrativ-teritoriale, care deservesc alte unități administrativ-teritoriale membre ale zonei ADI-ZMM, apartenența acestora se stabilește de către Adunarea Generală a ADI-ZMM înainte de demararea investiției;
c) pentru bunurile situate exclusiv pe raza unei singure unități administrativ-teritoriale, care deservesc și alte unități administrativ-teritoriale membre ale zonei ADI-ZMM, apartenența acestora se stabilește de către Adunarea Generală a ADI-ZMM înainte de demararea investiției;
d) pentru bunurile situate pe raza mai multor unități administrativ-teritoriale și/sau care deservesc mai multe unități administrativ-teritoriale, apartenența acestora se stabilește de către Adunarea Generală a ADI-ZMM înainte de demararea investiției.
Bunurile prevăzute la art. 9 alin. (7) din Legea nr. 246/2022, care nu răspund unui interes public, aparțin proprietății private a unităților administrativ-teritoriale membre ale ADI-ZMM sau, după caz, proprietății zonei ADI-ZMM Apartenența acestor bunuri se decide prin hotărârea Adunării Generale, după caz. 

Capitolul 8. MODIFICAREA STATUTULUI ASOCIAȚIEI

Art.22. Modificarea statutului asociației se poate face în următoarele condiții:
Modificarea sau completarea oricăror prevederi stabilite prin statutul asociației se face prin înscrierea acestora în Registrul asociațiilor și fundațiilor aflat la grefa judecătoriei în a cărei circumscripție teritorială își are sediul asociația, cu aplicarea corespunzătoare a prevederilor din Ordonanța de Guvern nr. 26/2000, cu modificările și completările ulterioare.

Capitolul 9. DIZOLVAREA ASOCIAȚIEI

Art.23. Asociația de Dezvoltare Intercomunitară Zona Metropolitană Moreni  se dizolvă de drept prin: 
1. Imposibilitatea realizării obiectivelor pentru care a fost constituită ADI-ZMM, dacă în termen de 3 ani de la constatarea unui astfel de fapt nu se produce schimbarea acestora; constatarea se realizează prin hotărâre a judecătoriei în care a fost înregistrată ADI-ZMM, la cererea oricărei persoane interesate.  
2. Procedurile de dizolvare sunt realizate conform prevederilor Ordonanței de Guvern nr. 26/2000, cu modificările și completările ulterioare.

Capitolul 10. LICHIDAREA ASOCIAȚIEI

Art.24. Lichidarea Asociației de Dezvoltare Intercomunitară Zona Metropolitană Moreni se poate realiza după cum urmează:
1.	În cazurile de dizolvare prevăzute la cap. 8 a Statutului, Adunarea Generală a ADI-ZMM va desemna, în condițiile legii, un lichidator.
2.	Odată cu numirea lichidatorului, atribuțiile tuturor organelor de conducere ale ADI-ZMM încetează, în conformitate cu prevederile legii.
3.	Dizolvarea, lichidarea și radierea din Registrul Asociațiilor și Fundațiilor se vor efectua prin procedurile legale aferente. 
4.	Lichidarea ADI-ZMM se poate face, în fapt, de către orice persoană care manifestă un drept legal la un asemenea demers, dacă acea persoană se consideră lezată în relațiile pe care le are cu ADI-ZMM, cu condiția respectării legislației în vigoare cu privire la reorganizarea și lichidarea judiciară.  
5.	ADI-ZMM se poate apăra de orice tentativă de lichidare juridică care pune în pericol atingerea obiectivelor pe care și le-a stabilit prin Statut. 
6.	În caz de dizolvare, bunurile rămase în urma lichidării judiciare se vor transmite proporțional către membrii ADI-ZMM conform algoritmului de reprezentare al localităților membre în Adunarea Generală a ADI-ZMM. 

Capitolul 11. DISPOZIȚII FINALE

Art.25. ADI-ZMM are obligația să mediatizeze calitatea de membru a tuturor unităților administrativ-teritoriale care compun ADI-ZMM, în toate activitățile și proiectele desfășurate,  în scopul realizării obiectivelor ADI-ZMM acolo unde este posibil.
Art.26. Utilizarea de către membrii ADI-ZMM și/sau de colaboratorii acesteia, inclusiv de către aparatul tehnic-executiv al ADI-ZMM, a stemei și a celorlalte însemne distinctive ale unităților administrativ-teritoriale care compun ADI-ZMM, în scopul obținerii de foloase personale necuvenite, se pedepsește conform legilor în vigoare și atrage de drept excluderea din ADI-ZMM. 
Art.27. Prezentul statut este cadrul normativ pe baza căruia se va desfășura întreaga activitate a ADI-ZMM.
Art.28. Dispozițiile sale se completează cu cele ale Legii nr. 246/2022, precum și cu prevederile Regulamentului intern al ADI-ZMM, atunci când acesta va fi adoptat - iar în cazul în care există orice interpretare ce poate crea contrarietate între Statut și Legea nr. 246/2022, sunt aplicabile dispozițiile Legii nr. 246/2022.  
Prezentul Statut este actualizat conform modificărilor adoptate în procedură scrisă de Adunarea Generală a ADI-ZMM prin Hotărârea nr. .........., și este semnat de către  ............ în baza împuternicirii acordate de Adunarea Generală. 

Primarul Municipiului MORENI 

